**МЕХАНИЗЪМ И ПРАВИЛА ЗА ПРОЗРАЧЕН КОНКУРСЕН ПОДБОР НА КАНДИДАТИТЕ ЗА УЧАСТИЕ В НАЦИОНАЛНА ПРОГРАМА**

**„МЛАДИ УЧЕНИ И ПОСТДОКТОРАНТИ“**

**В ТЕХНИЧЕСКИ УНИВЕРСИТЕТ - ГАБРОВО**

1. Настоящият документ регламентира механизма и правилата за прозрачен конкурсен подбор на кандидатите за участие в Национална програма „Млади учени и постдокторанти“ в Технически университет - Габрово.
2. Всички дейности и процедури, включително такива, които не са изрично описани в настоящия документ и приложенията към него, се извършват при спазване на предписанията в Националната програма „Млади учени и постдокторанти“, приета с РМС № 206/07.04.2022 г., на Указанията за изпълнение на Национална програма „Млади учени и постдокторанти“, утвърдени със заповед на Министъра на образованието и науката №РД09-3450/30.06.2022 г. и на Правилата за работа по Национална програма „Млади учени и постдокторанти - 2“ вТехнически университет – Габрово.
3. Разпределението на средствата между основните звена се извършва съобразно критерии, които отчитат приноса на звеното към общата научна продукция на ТУ – Габрово и броя на научноизследователския му състав, назначен на трудов договор, като отразяват конкретната научна специфика на звената и допринасят за постигането на индикаторите на Програмата в най-голяма степен.
4. Конкурсният подбор се осъществява от комисия, назначена със заповед на Ректора. В заповедта се определя и съставът на подкомисиите по основни звена.
5. Съставът на всяка подкомисиите се предлага от съответното основно звено. Членовете на подкомисиите, които отговарят на условията за млади учени и постдокторанти нямат право да участват в Програмата в ТУ - Габрово.
6. Подкомисиите извършват дейности по Програмата само в рамките на основното звено, което ги е излъчило, в това число подготовка и провеждане на конкурсите, вкл. изготвяне на обявите и критериите за оценяване, изготвяне на класиране, иницииране сключването на договори с одобрените кандидати, проследяване изпълнението на задачите и организиране на отчитането на бенефициентите.
7. Подкомисиите провеждат отделни конкурсни процедури за финансиране по двата модула. При наличие на неусвоени средства след провеждане на конкурсите по двата модула се допуска обявяване на допълнителни конкурсни процедури.
8. При провеждане на конкурсите по звена се прилага принципът на широко популяризиране с цел привличане на външни за Университета бенефициенти.
9. Подкомисиитепубликуват електронни обяви за провеждането на отделни конкурсни процедури за млади учени и постдокторанти по основни звена на сайта на Университета.
10. Подкомисиите задължително подготвят обявите за постдокторантите и на английски език и ги публикуват в електронния портал Euraxess чрез контактното лице за Euraxess (Светлана Димитрова, [svetlana@fmi.uni-sofia.bg](mailto:svetlana@fmi.uni-sofia.bg)).
11. Подкомисиите извършват оценка и класиране на кандидатите в съответствие с Указанията за изпълнение на Програмата.
12. Председателите на подкомисиите внасят за разглеждане от комисията предложенията на съответното основно звено за размера на финансирането и броя на подпомогнатите млади учени и постдокторанти.
13. Комисията утвърждава финансирането и броя на подпомогнатите млади учени и постдокторанти в отделните звена по предложение на подкомисиите, като следи разпределението на средствата между двата модула да се извършва при спазване на изискването в да бъдат отделени 55% от средствата за изпълнение на модул Млади учени и 45% от средствата за модул Постдокторанти.
14. Комисията взема решения с гласуване.
15. Решенията на комисията се одобряват от Академичния съвет.
16. В срок до 2 седмици от утвърждаване на класирането от Академичния съвет на електронната страница на Университета се публикува информация за класираните участници в съответствие с изискванията за защита на личните данни.

Механизмът и правилата за прозрачен конкурсен подбор на кандидатите за участие в Национална програма „Млади учени и постдокторанти“ са утвърдени с решение на Академичния съвет.